Øboerne

At sige øboerne er ét folkefærd er som at sige at jorden er flad: det ville simpelthen være løgn. Faktisk er der 9 forskellige mindre folkefærd i den gruppering som bliver kaldt for "Øboerne" af de fleste af Amos' elite. Disse har alle det til fælles at de bor på De Nordlige og Sydlige Øer og aldrig rigtig har passet ind sammen med fastlandet, til forskel fra de øer der ligger tættere på selve Amos.

Historisk har øboerne holdt sig til at bo i stammer indtil for ganske nyligt. Største delen af dem gør det stadig, men der er også mange der er begyndt at underlægge sig den forandring som deres samfund er begyndt på efter de er blevet optaget i Imperiet. Byer er begyndt at blive grundlagt og vokser støt som Øboere og eventyrlystne folk fra fastlandet flytter dertil.

Øerne har et eller andet mystisk over dem i fastlændingenes øjne, det er et utæmmet og nyt land, selvom det snart er ved at være længe siden erobringen, i De Sydlige Øers tilfælde, og underlæggelsen, i De Nordlige Øers tilfælde, fandt sted. De er hjem til monstre som ikke kendes på fastlandet, og indeholder ruiner og gravsteder som tilhøre civilisationer der er gået tabt til historien. For Øboerne er dette selvfølgelig bare en del af hverdagen, men for dem udefra kan disse ting være nok til at tage til øerne for at udforske og måske endda finde nye ånder og monstre.

### De Sydlige Øer

De Sydlige Øer har 5 folkefærd, Fendel, Crill, Roal, Giel og Ysir. Fendel, Crill og Roal bor på hver deres ø med de samme navne, mens Giel og Ysir begge bor på øen Strax. Folkefærdene bor primært i deres stammer i små landsbyer rundt om deres øer. Folkefærdenes befolkninger er generelt ret små da de lever i små landlige samfund, uden de store byer, som man ser på fastlandet. Ikke at disse samfund ville være i stand til at opretholde så stor en befolkning, de har simpelthen ikke teknikkerne eller udstyret til at producere den samme mængde mad som fastlændingene har.

Stammerne er overordnet set ikke særlig interesseret i at modernisere sig, de har det godt med deres nuværende levemåde. De lever tæt på naturen og har dermed også et tæt forhold med naturånderne. Dette forhold hjælper deres små samfund gennem kriser og beskytter dem mod alt for hårde naturkatastrofer. Det er i hvert tilfælde det deres Ældste prædiker når de fortæller om ånderne.

De Sydlige Øer blev en del af Imperiet da adelsslægten Strax overtog øerne, med en ekspeditionsstyrke givet til dem af Lendis slægten tilbage under "Lendinus II's Løftede Pegefinger".

#### Fendel

Fendel er en lille ø og folket har derfor et lavt antal. De er dybt traditionelle og fremmed fjendske, samfundet på øen er delt meget tydeligt op. De indfødte holder sig så langt væk fra tilflytterne som overhovedet muligt. Tilbeder koncepter, deres højeste helligdom er Ære, kort efterfulgt af Ærlighed og Gavmildhed. Siden folkefærdet blev tvunget ind i imperiet, er der også kommet mange tilflyttere til. Specielt folk fra Crill. Dette irriterer dem, da Crill folk var den primære befolkningsgruppe blandt soldaterne, der overtog Fendel.

#### Crill

Crill har en del til fælles med Fendel, med nogle store undtagelser, for det første er deres befolkning rimelig stor, tilsvarende deres ø, og for det andet er de ikke nær så fremmedfjendske. De bor gerne side om side med udenfrakommende, men de holder stadig stærkt fast i deres tro, der ligesom Fendel er troen på koncepter. Crill har Snuhed som deres øverste guddom, efterfulgt af Åbenhed.

#### Roal

Dette folk er et af de mest isolerede i Amos, og en af de mest åbenlyse kulturelle forskelle på dem og resten af folkefærdene er deres opdeling af samfundet, ikke nok med at der er forskel på rig og fattig har de også forskel på kønnene, i den forstand at der er bestemte professioner der er maskuline og nogle der er feminine. Alt der har med liv at gøre er feminint og alt der ikke har er maskulint. Det vil sige at kvinder arbejder som bønder, hyrder, læger og så videre, hvor mænd arbejder som håndværkere, minearbejdere, bygningsarbejdere og så videre. De håndværk der involverer tænke-arbejde, så som skribenter eller administratorer og de håndværk der involvere drab, så som slagtere, krigere og fiskere er hverken maskuline eller feminine.

Roal folket tilbeder alle ånder, og deres ritualer fokusere meget på deres koncept om en ånd er maskulin eller feminin.

#### Giel

Bor ud til kysten og lever primært af fiskeri, ligesom mange af de andre folkefærd. De har optaget den mest moderne livsstil af alle folkene på de Sydlige Øer, da de både har haft mest og længst kontakt med fastlandet. De står for meget af handlen mellem Ysir folket og fastlændingene, da de ikke selv producere så meget som beborerne fra Amos ikke selv kan.

Nogle af dem er endda begyndt at opgive deres animistiske veje for at begynde at tro på Den Ene eller Panteonet. Der er selvfølgelig også en del af dem der holder ved deres traditioner.

Deres tro og kultur basere sig meget på havet og deres sejlads. De har gennem mange år rejst rundt mellem øerne, primært i Det Sydlige Øhav selvfølgelig, det siges dog også at de før i tiden har haft rejsende så langt ude som til De Ukendte Øer.

#### Ysir

Er et folkefærd der bord inde i landet på Strax, som de selv kalder for Ysir eller Ysir-Giel. De producere primært glas eller arbejder i bjergene, de er håndværkere og handelsmænd og sælger mange af deres vare til Gielerne eller hyre disse til at transportere dem selv og deres vare andre steder hen.

Solen er deres primære guddom, men bjergene og vinden er også vigtige i deres tro, og fylder meget i deres ritualer.

### De Nordlige Øer

De Nordlige Øer er til forskel fra De Sydlige rimelig centraliserede. For år tilbage overtog Den Enes præster magten på øerne og de har sørget for et stabilt og fremgangsrigt halvt århundrede siden overtagelsen. Efter Lendis slægtens fald og grundlæggeslen af Rigstinget sluttede Præsterne sig til Imperiet for at undgå en invasion fra fastlændingene.

Troen på Den Ene er nærmest universel på De Nordlige Øer, allerede før præsterne tog over var det den primære religion, men efter overtagelsen er al anden tilbedelse blev forbudt og de eneste tilbedelser der foregår offentligt er nu til Den Ene. Fremmede må gerne tro hvad de vil, men må ikke tilbede deres guddomme hvor andre har mulighed for at observere det.

Det er på Øerne præster der har alle magtpositioner, deres øverste leder er deres Ypperste Præst og hver ø har sin egen Ærke Præst som lokal styrer. Under Ærke Præsterne er der Høj Præster varetager specifikke opgaver på de forskællige øer og under dem igen er der så de almindelige præster, som fungere som embedsmænd og selvfølgelig missionærer og prædikanter.

Fastlændingene elsker at kalde øboerne for uciviliserede, og selvom det måske er en passende beskrivelse om de Sydlige Øboere, så er det en direkte løgn om de Nordlige Øboere. Deres domæne har den mest sofistikerede og stabile stat i Øhavet, inklusiv Amos.